**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Élet a hódoltság területén**

**A török berendezkedés**

**1).** Magyarország meghódított középső és déli területein, a hódoltságban   
**a törökök kiépítették saját közigazgatásukat.   
A tartományok élén a pasa állt.   
A hódoltság vezetője a budai pasa volt.**Az értékesebb földek a szultáné lettek, a többit szétosztották **szolgálati, vagy hűbérbirtokként.**Így jutottak földhöz **a szpáhik, akik lovas katonai szolgálatot teljesítettek**.  
A **gyalogos katonák, a janicsárok** nem birtokot, hanem zsoldot kaptak.   
A janicsárok utánpótlását **a meghódított népek gyermekadójából fedezték.**

**2).** A nemesség és a tehetős polgárság elmenekült a hódoltságból, de a népesség többi része jórészt ott maradt.  
A török hatóságok dolgát nehezítette, hogy **a keresztény lakosság nem működött együtt a muzulmán állammal.**

**Az adózás**

**3).** Az oszmán hódítók alkalmazkodtak a magyar adórendszerhez.   
**A jobbágyok** ezután **török földesuraiknak fizették a kapuadót, és tizedet adtak a termésből.**   
**A török állam** ezen kívül **a családfőktől fejadót szedett.**A terhek nem voltak elviselhetetlenek, hiszen a törököknek sem állt érdekükben az adózó parasztokat elűzni a területükről.  
**A török uralom alatt élő jobbágyok nagy részének helyzetét** viszont **nehézzé tette a kettős adóztatás.**   
Továbbra is adózniuk kellett ugyanis a korábbi magyar földesúrnak, a királynak és az egyháznak is.  
A végvárak vidékén **ugyanazt a falut** sokszor **a magyar és az oszmán állam is  
a sajátjának tekintette, és megadóztatta.**

**A rabok sorsa**

**4).** Ha a török szultán hadsereget indított magyar földre, teveháton rabszolga kereskedők is kísérték.   
Csata után a katonáktól megvették a foglyokat, és hosszú láncokra fűzve hajtották őket a rabszolgapiacokra, hogy jó áron túladjanak rajtuk.  
Török és magyar oldalon is **szokás volt, hogy foglyul ejtettek embereket.**  
Ezekért **a rabokért aztán nagy váltságdíjat kértek, vagy kicserélték egy másik fogolyra.**

**A szultáni politika része volt, hogy a** veszélyesnek ítélt vagy velük szembeforduló **magyar előkelőket elfogatták és börtönbe zárták.**

**Fogalmak – Évszámok**

**pasa – a Hódoltság területén a tartományok vezetője.**

**szpáhi – páncélos, lovas katona, aki a szolgálatért hűbérbirtokot kapott.**

**janicsár – gyerekkorukban** **elrabolt keresztény gyerekek, akiket iszlám,  
 mohamedán hívővé neveltek;  
 a szultán testőrsége, majd a török hadsereg legjobban képzett  
 katonái lettek.**

**kádi – török bíró**